RÅDETS FORORDNING (EF) Nr. 933/95 af 10. april 1995 om åbning og forvaltning af fællesskabstoldkontingenter for visse vine med oprindelse i Bulgarien, Rumænien og Ungarn
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113,
under henvisning til forslag fra Kommissionen, og
ud fra følgende betragtninger:
Ved aftaler i form af brevvekslinger indgået mellem på den ene side Det Europæiske Fællesskab og på den anden side Republikken Bulgarien, Rumænien og Republikken Ungarn, godkendt ved afgørelse 93/721/EF, 93/723/EF og 93/725/EF (1), forpligtede Fællesskabet sig til at åbne toldkontingenter til nedsat told for visse vine med oprindelse i nævnte lande; adgang til disse kontingenter forbeholdes de pågældende vine ledsaget af et certifikat udstedt af et gensidigt anerkendt organ, hvori det attesteres, at de pågældende vine er i overensstemmelse med dem, der henvises til i den pågældende aftale, og har oprindelse i de pågældende lande;
disse toldkontingenter bør åbnes årligt fra den 1. januar til den 31. december;
der bør navnlig skabes sikkerhed for lige og kontinuerlig adgang for alle interesserede til de nævnte kontingenter samt anvendelse uden afbrydelse af den for kontingentet fastsatte sats ved enhver indførsel eller genindførsel i alle medlemsstaterne af varer, der opfylder de foreskrevne betingelser, indtil kontingentet er opbrugt;
Fællesskabet skal i henhold til sine internationale forpligtelser åbne toldkontingenter; for at sikre en effektiv fællesskabsforvaltning af disse kontingenter er intet til hinder for at tillade medlemsstaterne at trække de mængder på kontingenterne, der svarer til deres reelle indførsler; denne form for forvaltning kræver et snævert samarbejde mellem medlemsstaterne og Kommissionen, som især skal kunne følge kontingenternes udnyttelsesgrad og underrette medlemsstaterne herom;
reglerne for forvaltning og tilpasning af toldkontingenter gældende for de pågældende lande findes i Rådets forordning (EF) nr. 1798/94 af 18. juli 1994 om åbning og forvaltning af fællesskabstoldkontingenter for visse landbrugsprodukter med oprindelse i Bulgarien, Den Tjekkiske Republik, Ungarn, Polen, Rumænien og Slovakiet og om de nærmere bestemmelser for tilpasning af disse kontingenter (1994-1997) (2) -
UDSTEDT FØLGENDE FORORDNING:
Artikel 1
1. Fra den 1. januar 1995 til den 31. december 1997 for Bulgarien og Rumænien og fra den 1. januar 1995 til den 1. december 1998 for Ungarn, jf. dog stk. 2, suspenderes tolden ved indførsel af nedennævnte varer med oprindelse i Bulgarien, Rumænien og Ungarn til det niveau og inden for rammerne af de toldkontingenter, der er anført for hver af dem:
a) Vin med oprindelse i Bulgarien:
TABELPOSITION
b) Vin med oprindelse i Ungarn:
TABELPOSITION
c) Vin med oprindelse i Rumænien:
TABELPOSITION
2. De i stk. 1 omhandlede toldkontingenter er forbeholdt vin ledsaget af et VI 1-dokument eller et VI 2-uddrag, udstedt i overensstemmelse med forordning (EØF) nr. 3590/85 (3). VI 1-dokumentet skal i rubrik nr. 15 indeholde en af følgende angivelser, påtegnet af henholdsvis det bulgarske eller ungarske organ, efter omstændighederne:
a) kontingent nr. 09.7001:
»Det attesteres herved, at den vin, som omfattes af dette dokument, er en mousserende kvalitetsvin i henhold til den bulgarske vinlovgivning.«
b) kontingent nr. 09.7003:
»Det attesteres herved, at den vin, som omfattes af dette dokument, er en kvalitetsvin med oprindelsesbetegnelse i henhold til den bulgarske vinlovgivning.«
c) kontingent nr. 09.7005:
»Det attesteres herved, at den vin, som omfattes af dette dokument, er en kvalitetsvin med oprindelsesbetegnelse i henhold til den bulgarske vinlovgivning, eller en vin af sorten »Gamza« betegnet og præsenteret under dette navn eller det synonyme navn »Kadarka«.«
d) kontingent nr. 09.7009:
»Det attesteres herved, at den vin, som omfattes af dette dokument, er en mousserende kvalitetsvin, i henhold til den ungarske vinlov nr. 36/1970 og gennemførelsesforordning nr. 40/1977 (MEM), ændret ved forordning nr. 7/1990 (FM) og nr. 23/1992 (FM).«
e) kontingent nr. 09.7011:
»Det attesteres herved, at den vin, som omfattes af dette dokument, er en kvalitetsvin, herunder vin af højere kvalitet og kvalitetsvin med den geografiske betegnelse »Tokaj«, samt vin med betegnelsen »Tajbor«, i henhold til den ungarske vinlov nr. 36/1970 og gennemførelsesforordning nr. 40/1977 (MEM), ændret ved forordning nr. 7/1990 (FM) og nr. 23/1992 (FM).«
For de pågældende vine gælder referenceprisen franko grænse. For at disse vine kan være omfattet af kontingentet, skal artikel 54 i forordning (EØF) nr. 822/87 (4) være overholdt.
Artikel 2
Artikel 2-7 i forordning (EF) nr. 1798/94 finder anvendelse.
Artikel 3
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. januar 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 10. april 1995.